# אהרן ליכטנשטיין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב ד"ר אהרן ליכטנשטיין, ראש ישיבת הר עציון באלון שבות. נולד בשנת 1933 בצרפת, ובשנת 1940, כמה חודשים אחרי הכיבוש הנאצי, הצליחה משפחתו לצאת לארצות הברית. למד בגיל התיכון אצל הרב יצחק הוטנר וכן אצל הרב אהרן סולובייצ'יק. עיקר החינוך התורני שלו היה אצל רבו המובהק, יוסף דב סולובייצ'יק ממנו קיבל הסמכה לרבנות בשנת 1959 ואף נישא לבתו, טובה. במקביל סיים דוקטורט בספרות אנגלית מאוניברסיטת הרווארד. תקופה קצרה שימש כמרצה לספרות אנגלית במכללת שטרן לנשים שעל יד ישיבה יוניברסיטי. בשנת 1970 הזמין אותו הרב יהודה עמיטל לשמש יחד איתו כראש ישיבת הר עציון באלון שבות. הרב הסכים לבקשה, עלה לארץ עם משפחתו ומאז הוא משמש כראש הישיבה. בתפקידו זה הוא מעביר מספר רב של שיעורים בשבוע, בעיקר בתלמוד ובהלכה. שיטתו בלימוד הגמרא היא על פי שיטת בריסק.

הרב ליכטנשטיין אף משמש כרקטור של מכללת יעקב הרצוג וכראש כולל בירושלים.

השקפת עולמו קרובה לתפיסת האורתודוקסיה המודרנית. תקופה מסוימת היה קשור לתנועת נתיבות שלום של חוגי השמאל הדתי. לאחר רצח רבין התבטא בחריפות נגד האווירה שהייתה בציבור הדתי-לאומי בתקופה שקדמה לרצח. (ראה תגובת החברה הדתית לרצח רבין). עם זאת הבהיר בשעת הפולמוס על תוכנית ההתנתקות שאין הוא מביע עליה דעה, לחיוב או לשלילה, בניגוד לנסיונות תנועת מימד להציב אותו כקוטב נגדי לרבנים מתנגדי התוכנית. אף על פי כן, יצא בתוקף כנגד סרבנות [1].

למרות שהוא ידוע בדעותיו המתונות, לקראת חג השבועות תשס"ו פורסם כי הוא חתם על עצומת רבנים הקוראת לאפשר ליגאל עמיר להתייחד עם אשתו בכלא. זאת מכיוון שהוא רואה בכך יחס מוסרי שאיננו תלוי בדברים אחרים.

### [עריכה] ספרים ומאמרים

פירסם מספר רב של מאמרים בענייני תלמוד, הלכה והשקפה יהודית. ישיבת הר עציון הוציאה קבצים של "שיעורי הרב אהרן ליכטנשטיין" על המסכתות זבחים, טהרות, פסחים, בבא מציעא, בבא בתרא וקונטרס דינא דגרמי של הרמב"ן, בעריכת תלמידים. בתשס"ו יצא לאור הספר באור פניך יהלכון, המקבץ שיחות נבחרות של הרב ליכטנשטיין, המייצגות את תפיסת עולמו. את הספר ערך הרב ראובן ציגלר, בהוצאת 'תבונות'.

## [עריכה] תלמידיו

- בנו, הרב משה ליכטנשטיין
- בנו, הרב מאיר ליכטנשטיין
- בתו, הרבנית אסתי רוזנברג
- הרב רא"ם הכהן
- הרב יובל שרלו
- הרב בני לאו
- הרב אליהו בלומנצוייג
- הרב יעקב מדן

הוליד שישה ילדים. בתו, הרבנית אסתי רוזנברג היא ראש המדרשה לבנות במגדל עוז, בנו הרב מאיר ליכטנשטיין ראש ישיבת עין צורים.

## [עריכה] קישורים חיצוניים

- ישיבת הר עציון, האתר הרשמי.
- Dr Alan Brill, "An Ideal Rosh Yeshiva". Edah Journal 5:1 (Tammuz, 2005), מאמר על השקפת עולמו (אנגלית, קובץ PDF)
- ריאיון בעיתון "בשבע", אוגוסט 2006.
- ביקורת על ספרו החדש של הרב, "באור פניך יהלכון", הרב ד"ר בנימין לאו.

מקור: http://he.wikipedia.org../../../%D7%90/%D7%94/%D7%A8/%D7%90%D7%94%D7%A8%D7%9F_%D7%9C%D7%99%D7%9B%D7%98%D7%A0%D7%A9%D7%98%D7%99%D7%99%D7%9F.html

קטגוריות: רבני הציונות הדתית | רבנים ישראלים | בית בריסק

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English